钦定古今图书集成/明伦汇编/交谊典/第105卷 > 刘子 > 《何人斯八章》
## 钦定古今图书集成/明伦汇编/交谊典/第105卷 > 刘子 > 《何人斯八章》

暴公为卿士而谮苏公，故苏公作诗以绝之。然不欲直斥暴公，故但指其从行者而言。

彼何人斯？其心孔艰。胡逝我梁？不入我门。伊谁云从？
维暴之云。〈赋也〉

二人从行，谁为此祸？胡逝我梁，不入唁我？始者“不如
今”，云“不我可。”

彼何人斯？胡逝我陈？我闻其声，不见其身。不愧于人，
不畏于天？

彼何人斯？其为飘风？“胡不自北？胡不自南？胡逝我梁？
祇搅我心。”

尔之安行，亦不遑舍。尔之亟行，遑脂尔车。《壹者》之来，
云何其盱？

“尔还而入，我心”，易也；“还而不入”，否难，知也。“壹者之来”，
俾我祇也。

伯氏吹埙，仲氏吹篪。及尔如贯，谅不我知。出此三物，
以诅尔斯为鬼为蜮，则不可得。有䩄面目，视人罔极。作此《好歌》，
以极反侧。